మన్మధుడు 2 కలెక్షన్స్ చూసి షాక్ అయ్యా: నాగార్జున (వీడియో)
12, Aug 2019, 2:16 PM IST
నాగార్జున నటించిన మన్మథుడు 2 అనుకున్న సమయానికి భారీగానే రిలీజైనా.. టాక్ విషయంలో మాత్రం సినిమా కాస్త భయపెడుతోంది. కలెక్షన్స్ కూడా రెండవరోజుకు ఒక్కసారిగా డ్రాప్ అయ్యాయి. మొదటి రోజు డీసెంట్ గా స్టార్ట్ అయిన మన్మథుడు 2 ఫ్యామిలీ ఆడియెన్స్ ని ఎట్రాక్ట్ చేసేలా కనిపించడం లేదు. అయితే సినిమాను ఆడియెన్స్ యాక్సెప్ట్ చేయడానికి ఇంకా టైమ్ పడనున్నట్లు కథానాయకుడు చెబుతున్నాడు. ఇటీవల మీడియాతో ముచ్చటించిన నాగ్ గీతాంజలి - నిర్ణయం - శివ - అన్నమయ్య అలాగే మన్మథుడు వంటి సినిమాలను కొత్తగా ఆవిష్కరించబడ్డాయని ఇప్పుడు అలాగే మన్మథుడు 2కూడా కొత్తగా ట్రై చేశామని అన్నారు. అయితే ఆడియెన్స్ ఈ సినిమాను ఆస్వాదించడానికి సమయం పడుతుందని ఈ కామెడీ జానర్ మెల్లగా ఎక్కుతుందని చెప్పారు. ఇక కలెక్షన్స్ కూడా పాజిటివ్ గా ఉన్నాయని నాగ్ తన ఆనందాన్ని వ్యక్తం చేశారు.